Μεξικάνικα φασόλια με λουκάνικο
Φοβερό, καθημερινό γεύμα, έτοιμο σε μόλις 20'!
100 γρ. τσορίθο (πικάντικο ισπανικό λουκάνικο - σε ορισμένα μεγάλα σούπερ μάρκετ και deli) ή χωριάτικο λουκάνικο της αρεσκείας μας σε λεπτές φέτες, 350 γρ. έτοιμη σάλτσα ντομάτας από βάζο (διαλέγουμε όποια μας αρέσει), 400 γρ. κόκκινα φασόλια, έτοιμα βρασμένα από κονσέρβα, καλά ξεπλυμένα και στραγγισμένα, 1/2 κουτ. γλυκού τσίλι ή καυτερή πάπρικα σε σκόνη (ή όσο θέλουμε), 1/2 - 1 κουτ. γλυκού κύμινο σε σκόνη, αλάτι, 100 ml νερό, λίγο φρέσκο κόλιανδρο ή μαϊντανό ψιλοκομμένο, ρύζι μπασμάτι του 10λεπτου και γιαούρτι
Κόβουμε το τσορίθο ή το χωριάτικο λουκάνικο της αρεσκείας μας σε λεπτές φέτες.Σε ένα τηγάνι το σοτάρουμε σε μέτρια φωτιά για περίπου 2 - 3 λεπτά, μέχρι να ροδίσει καλά.Ρίχνουμε την έτοιμη σάλτσα ντομάτας, τα κόκκινα φασόλια, το τσίλι ή την καυτερή πάπρικα, το κύμινο, αλάτι και το νερό.Ανακατεύουμε απαλά και μαγειρεύουμε για περίπου 8 λεπτά μέχρι να δέσει η σάλτσα.Σκορπίζουμε στα μεξικάνικα φασόλια με λουκάνικο λίγο κόλιανδρο ή μαϊντανό και σερβίρουμε.Συνοδεύουμε με ρύζι μπασμάτι του 10 λεπτου και γιαούρτι.
Λουκάνικα,Φασόλια